गोरखपुर 29 अक्टूबर (वार्ता) गोरखपुर कैन्ट क्षेत्र मे मंगल के साँझ टाउनहाल स्थित महात्मा गांधी के प्रतिमा का सोझा एगो लावारिश बैग सभके अझुरा दिहलसि.
सूत्र बतवले कि पुलिस आ प्रशासनिक अधिकारियन के एकर जानकारी दीहल गइल त ऊ लोग चहुँपल बाकिर ओह बैग का नियरा जाए के केहू के हिम्मत ना होत रहे. तले बैग में बमहोखे के अफवाहो पसर गंइल रहे.
बाद में खोजी कुत्ता बोलावल गइल त ऊ बैग का लगे जा के लवटी आइल. तब बैग कवनो विस्फोटक ना होखे के विश्वास क के बैग खोलल गइल त ओहमें से बचवन आ ओरत के कपड़ा आ मेकअप के सामान मिलल.
